Vaasan helluntaiseurakunta

Vaasan helluntaiseurakunta eli Vaasan Siion-seurakunta on Vaasassa toimiva helluntaiherätykseen kuuluva seurakunta. Helluntaiseurakunta on perustettu vuonna 1936, jolloin saarnaaja Oskar Tillander saapui johtajaksi ruotsinkielisen Sion-seurakunnan suomenkieliselle ryhmittymälle.Tillander & Tillander 1986, s. 11 Vaasan helluntaiseurakunta on Suomen Helluntaikirkon jäsenseurakunta. Helluntaiseurakunnan johtavana pastorina toimii Veli-Matti Köykkä. Vaasan helluntaiseurakunta lähettää tilaisuuksistaan suoria lähetyksiä muun muassa UskoTV-palvelun kautta. Radiossa Vaasan helluntaiseurakunta lähettää Toivon Vartti-ohjelmaa Radio Vaasan taajuudella ja sekä Vaasan aika- ohjelmaa Radio Deissä. == Historia == === Alkuvaiheet === Vaasan suomenkielinen helluntaiseurakunta perustettiin 21. huhtikuuta 1936 ja nimeksi hyväksyttiin Siion-seurakunta. Alkuvaiheissa seurakuntaan liittyi jäseniä Vaasan ruotsinkielisestä Sion-seurakunnasta sekä Ilmajoen Elim-seurakunnasta. Alkujaan seurakunta kokoontui Kirjapaino Framin piharakennuksessa Kauppapuistikolla. Pian seurakunta sai omat tilansa, kun se vuokrasi huoneiston Kasarmikatu 15:stä rukoushuonekäyttöön. Rukoushuoneen avajaistilaisuus järjestettiin 20. syyskuuta 1936. Juhlapuhujana tilaisuudessa oli ruotsinkielisen seurakunnan johtaja C. M. Söderman.Tillander & Tillander 1986, s. 13 Ensimmäisten vuosien aikana seurakunnan jäsenmäärä oli vähäinen ja naisvaltainen. Sukupuolijakauman vuoksi esimerkiksi vanhimmiston valitseminen oli hankalaa. Vuonna 1941 vanhimmistoon valittiin Juho Alangon ja Jalmari Lehtimäen rinnalle Alli Loukkola ja Hilda Juusela.Tillander & Tillander 1986, s. 14 Alkuvaiheissa helluntaiseurakunta lahjoitti tukea Lauri Joutsenon lähetystyötä varten. Vuonna 1938 Joutsenosta tuli helluntaiseurakunnan oma lähetyssaarnaaja, jonka asemapaikaksi muodostui Sha-Ho-Chemin Kiinassa. Joutseno palasi Kiinasta joulun alla 1946. === Sota-aika === Toisen maailmansodan syttyessä myös seurakunnan saarnaajat joutuivat muiden miesten mukana talvisotaan. Seurakunnan toiminnasta sota-aikana on jäänyt pöytäkirjoihin vain muutamia mainintoja, eikä kuukausittaisia seurakuntakouksia voitu pitää enää säännöllisesti. Helluntaiseurakuntien osallistuminen aseelliseen sodankäyntiin jäi omantunnonkysymykseksi. Sota-aika toikin aseettoman palveluksen valinneita miehiä myös seurakuntaan. Miehet olivat töissä muun muassa Korsholman koulutilalla ja Valtionrautateiden konepajalla.Tillander & Tillander 1986, s. 16 == Henkilöt == === Seurakunnan johtajat === * Oskar Tillander (1936-1942) * Topias Sutela (1943-1949) * Olavi Rantanen (1958-1961) * Leino Halkola (1962-1963) * Mauno Viinikkala (1963-1970) * Matti Rajamäki (1971-1974) * Niilo Yli-Vainio (1974-1976) * Arvo Venäläinen (1976-1979) * Jarmo Makkonen (1979-1981) * Alpo Auvinen (1981-1983) * Jussi Jokisaari (1983-1989) * Petteri Arasalo * Raimo Palola * Lasse Kujanen * Tero Koivisto * Veli-Matti Köykkä (2024–) === Muita työntekijöitä === * Aleksi Saarela (1941) * Alpo Renko (1977) * Pertti Lehmuskoski(1984-1985) * Seppo Rajamäki * Helena Mandell (1980-1985) === Vaasalaisia julistajia === * Walter Eerola * Maija Lehtonen * Lempi Laukkanen * Irma Falck * Leino Halkola * Jorma Lehtomäki * Rauno Lintala * Esko Lehtomäki * Heikki Halkola * Matti Halkola * Raimo Rahnasto * Esko Rantala * Sauli Takala * Osmo Uusikylä * Helvi Kuokkanen * Veikko Aro-Panula * Marja-Leena Iijalainen * Helena Mandell * Leo Kauppinen * Reino Koivisto * Jussi Koivaara * Viljo Koivisto * Markku Haapanen * Voitto Marjeta == Katso myös == * Vaasan Sion-seurakunta == Lähteet == * === Viitteet === Luokka:Suomen helluntaiseurakunnat Luokka:Vaasan seurakunnat Luokka:Keskusta (Vaasa)